《题张惟德清逸轩诗卷》
明代·陶宗仪

结庐自爱南村好，尽日萧閒遣兴长。一榻松风茶在鼎，半帘溪雨酒盈觞。

遥岑爽气朝来致，小径黄花晚节香。闻道层轩清且逸，我将过汝共徜徉。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。